UN SERIAL DOCUMENTAR NETFLIX
Joshua Guimond a dispărut acum un an dintr-un apartament de lângă St. John...
Un student de la St. John n-a mai fost văzut de cinci ani...
Sunt 15 ani de când a dispărut Josh Guimond...
Studentul de la St. John a dispărut venind de la o petrecere.
N-a mai fost văzut de atunci.
Cred că Josh avea secrete la fel ca toată lumea.
Dar nu-mi pasă ce făcea Josh.
Ne vrem prietenul înapoi.
9 NOIEMBRIE 2002
UNIVERSITATEA ST. JOHN COLLEGEVILLE, MINNESOTA
În acea noapte, Josh era la o petrecere...
PRIETENA LUI JOSHUA
...juca poker cu niște amici în campus.
Josh a ajuns la petrecere în jurul orei 23:30 în acea seară.
Și, înainte de miezul nopții...
ANCHETATOR - BIROUL ȘERIFULUI
...s-a observat absența lui Josh.
Unii au văzut un tip care s-a ridicat și a plecat, dar nu știau dacă era Josh.
Josh dispăruse.
PRIETENA LUI JOSHUA
Și nu există răspunsuri.
JURNALIST DE INVESTIGAȚII
Pur și simplu a dispărut.
LACUL MAPLE - MINNESOTA
- Absolvirea. - Da.
Era mândru de discursul ăsta.
Știu că a muncit mult la el.
Țin minte. Da.
Atunci, el și Katie ajutau la Olimpiada Specială.
- Da! Uitasem. - Da. E... Da.
Katie și Josh la bal.
- Ce poză frumoasă! - Îmi place mult.
Primul cuplu al serii e alcătuit din trezorierul clasei, Katie Benson,
escortată de președintele clasei, Josh Guimond.
Am crescut împreună cu Josh. Am mers la aceeași școală.
În liceu, am început să fim împreună. Deci Josh a fost iubitul meu din liceu.
Era foarte chipeș, blond cu ochi albaștri.
Era atletic. Avea un simț al umorului grozav.
Mulți nu i-au văzut latura asta,
fiindcă părea mereu încrezător și silitor.
Doamne! Uite ce serios e acolo!
Amândoi păreți morocănoși.
- Toți ceilalți zâmbesc. - Da.
L-am cunoscut pe Josh când eram în clasa a doua
și am devenit apropiați la sfârșitul liceului.
După aceea, am rămas apropiați.
Josh era considerat ca având cele mai mari șanse de reușită din anul nostru
și cred că ar fi reușit.
Lui Josh îi plăcea distracția. Era extrovertit.
Era mereu fericit și mai deștept decât trebuia.
MAMA LUI JOSHUA
Acum 13 ani, ni s-a spus din start că suntem speciali.
Eram promoția 2000...
Josh își dorea să devină avocat.
Era evident încă din copilărie, după cum îți vorbea...
TATĂL LUI JOSHUA
...când discutai cu el.
Mereu punea întrebări.
Societatea se poate schimba, dar profesorii buni, niciodată.
Când Josh ar fi împlinit 35 de ani, ar fi candidat la alegerile prezidențiale.
Hei, Josh!
Plănuia să facă dreptul după ce terminam facultatea,
apoi urma să devină avocat.
Apoi ar fi fost politician. Până la urmă, ar fi devenit președinte.
Am decis să mergem la colegii apropiate.
COLEGIUL SAINT BENEDICT
Eu am mers la Colegiul de Fete St. Benedict,
iar el, la Universitatea St. John,
care e exclusiv pentru băieți.
Sunt două campusuri separate, dar e aceeași facultate,
așa că aveam cursuri împreună și ne puteam continua relația.
În al doilea an, m-am alăturat echipei de procese simulate, cu Josh,
care era cu un an mai mic, la St. John.
Josh m-a impresionat rapid prin încrederea pe care mi-o inspira,
era un om foarte inteligent, cu care te înțelegeai ușor.
Cunoscându-ne mai bine, am văzut că avem multe în comun.
PRIETENUL LUI JOSHUA
În ultimul an, când el era anul trei, am fost colegi de cameră
și eram unul din bunii lui prieteni când a dispărut.
L-am văzut pe Josh ultima oară cu o săptămână înainte,
la Colegiul Macalester, urmărea un proces simulat.
A câștigat câteva premii, i-am spus că s-a descurcat bine,
că-l iubesc și că ne vedem data viitoare.
Și asta a fost tot.
9 NOIEMBRIE 2002
Sâmbătă, 9 noiembrie 2002,
eu și Josh am ieșit la masă.
Și am primit o invitație de la Katie:
„Vreți să vă petreceți seara cu mine și colegele mele?”
M-am gândit să merg la Katie în seara aceea, să stau cu ele.
Dar și Josh a primit o invitație de la alți prieteni,
care jucau poker în seara aceea, în apartamentul altui tip.
L-am văzut ultima oară după cină,
în jur de 18:30-19:00.
Era cu prietenul lui, Alex, în apartamentul nostru.
I-am zis că plec și Josh mi-a urat distracție plăcută.
Le-am urat și eu o seară plăcută, i-am salutat și asta a fost tot.
Cred că am plecat de la Katie puțin după ora 2:00.
Am mers acasă. Am urcat la etaj. Am văzut că Josh nu e în camera lui.
Mi-am zis că o fi încă la petrecere.
A doua zi dimineața,
am văzut că tot nu venise.
Mi s-a părut ciudat.
Mi-am verificat mesajele de pe AOL.
Contul lui era inactiv de peste 12 ore.
Mă întrebam unde o fi.
Am vorbit cu Greg și Alex, căci fusese cu ei în noaptea precedentă,
dar nu știau unde e.
În jurul orei două sau trei după-amiaza,
Nick m-a sunat și m-a întrebat dacă știu unde e Josh,
căci lipsise de la procesul simulat.
M-am gândit că nu-i stă-n fire.
Ceva era în neregulă.
Știam că i s-a întâmplat ceva sau ceva îl împiedica
să se întoarcă, fiindcă nu ar fi plecat de bunăvoie.
Eram foarte îngrijorată.
În noaptea de duminică, 10 noiembrie, la 22:30, m-a sunat decanul studenților
și mi-a zis: „Trebuie să-l dați dispărut pe fiul dv.
Prietenii lui nu l-au mai văzut de aseară.”
ULTIMUL AN
GERMANIA
Eram foarte speriată și îngrozită.
Am știut imediat că e o situație foarte gravă.
Nu te gândești prea mult în momentul acela.
Singurul tău copil a dispărut. Nu știi ce să faci.
A sunat mama lui Joshua și a semnalat dispariția acestuia...
LOCOTENENT - BIROUL ȘERIFULUI
...în seara de 10 noiembrie, la ora 23:42.
Cei de la Biroul Șerifului au verificat apartamentul.
Aș zice că mai mult s-au plimbat pe acolo.
Nu era securizat atunci.
Căutau semne de altercații...
ȘERIFUL DIN STEARNS
...sau de activități infracționale.
SUN-O PE MAMA! - VERIFICĂ-ȚI CONTUL
Poate și un bilet de adio sau indicii care să ducă la găsirea lui.
SPALĂ RUFELE!
Dar părea o cameră de student normală. Televizorul încă era pornit.
Nimic nu părea ieșit din comun
sau de natură infracțională.
S-au uitat la efectele personale, cum ar fi portofelul.
Aceste lucruri îți pot spune dacă a plecat
și voia să dispară o vreme, dacă și-a făcut un bagaj.
Cheile lui erau acolo și am verificat.
Mașina lui era tot în parcare, unde îmi amintesc că a parcat-o.
Știam că nu a plecat cu mașina.
Ochelarii și cutia lentilelor de contact ale lui Josh erau încă acolo.
Sigur le-ar fi luat cu el
dacă voia să înceapă o viață nouă undeva.
Trebuie să porți lentilele ca să te plimbi.
Cutia lentilelor era deschisă, lentilele lipseau
și ne-am gândit că n-a venit acasă și era undeva în campus.
N-aveam motiv să credem că s-a întâmplat altceva.
Nu era neobișnuit ca puștii să petreacă noaptea în afara căminului.
Am vorbit cu prietenii și colegii lui Joshua
pentru a-i urmări mișcările și activitățile din noaptea dispariției.
APARTAMENTUL LUI JOSH
Josh și prietenii lui erau în apartamentul său din Casa St. Maur.
Au plecat din apartament la petrecerea din Metten Court nr. 75,
la cinci minute de mers pe jos.
S-a intrat în apartament cu cardul lui Joshua la 23:06...
JOSH A INTRAT CU CHEIA ÎN APARTAMENT
...și credem că atunci s-a întors în apartament să mai ia bere.
A fost ultima oară când Josh a deschis apartamentul cu cheia.
Universitatea St. John e un campus foarte mic.
În jur de 2.000 de studenți.
Nu e distanță mare între clădiri.
Căminul lui Joshua, Casa St. Maur,
e în mijlocul campusului, în partea centrală.
Apartamentele Metten Court, unde era petrecerea,
sunt mai la nordul campusului.
E un lac care se întinde prin campus
și te împiedică să mergi direct de la apartamente la Casa St. Maur.
Petrecerea cu poker la care s-a dus Joshua era o adunare mică, de 10, 12 puști.
Unii știau cine e Josh, dar nu-l cunoșteau foarte bine,
alții nu-l știau deloc și îl întâlniseră în seara aia.
Au spus că a venit la petrecere între 23:30 și 00:00...
JOSH LA PETRECEREA CU POKER
...și că Josh a băut câteva pahare și a jucat cărți.
Am vorbit cu mulți amici ai lui Josh care au fost la petrecere cu el,
iar felul în care îl descriu...
Era în toane bune.
Se simțea bine. Glumea.
Se purta ca de obicei la petreceri.
Unii ziceau că s-a îmbătat.
Alții, că încă era destul de treaz
pentru a putea să meargă, să vorbească și să se controleze.
Până la urmă, l-au văzut pe Joshua ridicându-se de la masă
și nimeni n-a fost atent unde s-a dus.
Cei de la petrecerea cu poker spun
că s-a ridicat și a plecat fără să spună nimănui nimic.
Cineva a spus că a crezut că merge la baie.
În acest caz, atât ușa din față, cât și baia
sunt în aceeași direcție.
Dacă cineva n-ar fi fost atent, n-ar fi știut încotro s-a dus.
Nu-mi amintesc să mai fi făcut asta,
să fi plecat fără să-și ia rămas-bun.
Josh, cel pe care-l știam eu, le-ar fi spus oamenilor cu care a venit că pleacă.
În prima seară a anchetei,
a fost adus un câine de urmărire, să-i ia urma lui Josh.
A dus la aleea dintre apartamentele Metten Court
și Casa St. Maur.
Urma s-a oprit acolo.
În momentul dispariției lui Josh,
eram reporter la infracțiuni și instanțe pentru ziarul St. Cloud Times,
în St. Cloud, Minnesota.
AUTORITĂȚILE CAUTĂ UN STUDENT LA SJU
La câteva ore după dispariția lui Josh, mi s-a spus
că a dispărut o persoană de la Universitatea St. John.
Au adus copoi imediat după dispariția lui Josh
și cred că un copoi s-a oprit pe un pod
care ar fi fost pe traseul dintre jocul de cărți și camera lui Josh.
Și au găsit doi martori.
În cursul anchetei, am identificat doi martori studenți.
Unul la St. John, altul la St. Ben.
Practic, un băiat și o fată.
MARTORII VĂD PE CINEVA LA POD
Între 00:15 și 00:30, mergeau spre apartamentele Metten Court.
Când au ajuns la podul de lângă lacul Stumpf,
au observat un bărbat cu hanorac și blugi,
care corespundea descrierii fizice a lui Joshua.
Au mers mai departe și, când s-au uitat a doua oară,
persoana aceea nu mai era acolo.
Cam atunci a plecat Josh de la petrecere.
Deci se crede că a fost Josh.
Martorii n-au declarat să mai fi văzut ceva sau pe altcineva.
N-au fost alți oameni, mașini sau indicii despre ce s-ar fi putut întâmpla.
Pur și simplu a dispărut.
Nimic nu ne poate duce într-o direcție sau alta.
Era aici, apoi a dispărut.
Josh a dispărut. Prietenii lui nu știau unde e.
Nu-l văzuse nimeni.
Deci eram foarte îngrijorată, fiindcă nu-i stătea în fire,
Josh nu era așa.
11 NOIEMBRIE 2002, 36 DE ORE DE LA DISPARIȚIA LUI JOSHUA
Au fost numeroase agenții implicate în căutări.
Biroul Șerifului Stearns a fost agenția principală în anchetă.
A fost chemată Garda Națională
să ajute la căutări, căci partea campusului în sine,
unde mergeau studenții, era relativ mică,
dar zona deținută de St. John era imensă.
Universitatea St. John e un campus privat de câteva sute de acri.
E într-o zonă rurală din comitatul Stearns.
E mult teren de acoperit, de la mlaștini și lacuri
până la teren împădurit, dealuri și desișuri.
12 NOIEMBRIE 2002 TREI ZILE DE LA DISPARIȚIA LUI JOSHUA
Marți au adus caii
și au cercetat campusul și râpele.
Apoi, în a treia zi, miercuri,
ne-au lăsat să căutăm cu ei și ne-au împărțit în grupuri.
- Nu ne întoarcem aici? - Ce?
Mergem la pod.
Am ieșit să caut fizic prin campus.
Erau sute de oameni acolo.
Probabil, a fost cel mai mare efort de căutare pe care l-am văzut.
Probabil, cel mai mare din comitat.
Mi-era o frică de moarte,
căci ne căutam prietenul periind terenul în căutare de orice,
dar n-am văzut nimic.
Voiam să știu ce s-a întâmplat cu el. Voiam să fie găsit.
Nu voiam să-l găsesc eu.
Joshua Guimond încă e dat dispărut...
FBI-ul a fost chemat practic de la început.
Autoritățile din Minnesota și Wisconsin se confruntă cu un mister tulburător.
Când Josh a dispărut,
erau mai mulți studenți dispăruți.
Toți aveau cam aceeași vârstă și au dispărut noaptea.
Disparițiile neelucidate au legătură?
Era o teorie cum că un criminal în serie călătorea pe râul Mississippi,
îi răpea pe acești oameni și îi omora.
Chris Jenkins a dispărut după o petrecere de Halloween
din acest bar din Minneapolis.
După șase zile, Michael Noll, un student de 22 de ani,
a dispărut după ce și-a sărbătorit ziua la o petrecere în Eau Claire, Wisconsin.
CINEVA ȘTIE
Toți sunt tineri.
RECOMPENSĂ 50.000$
Oameni ca Josh, de succes...
DISPĂRUT
...motivați, ambițioși...
...toți pe o rază de 360 km de Minneapolis.
Dar alte două elemente cheie leagă cazurile.
Alcoolul și apa.
Cazurile Michael Noll și Chris Jenkins, care au avut loc cam în aceeași perioadă,
au adus confuzie în cazul lui Josh, care poate n-ar fi existat...
ÎL VREM PE JOSH
...dacă nu s-ar fi întâmplat multe alte lucruri.
Conectarea unor lucruri care nu au legătură poate distruge ancheta.
Atât poliția locală, cât și FBI afirmă că, deși nu au exclus o conexiune,
nu există dovezi că disparițiile ar avea legătură.
Poveștile lor au legătură?
Momentan, tot ce știu și tot ce știm sigur
e că nu-și pot găsi copiii.
În timpul căutărilor inițiale pentru Josh, a fost adusă unitatea K9,
iar câinele ne-a dus până la apă, lângă pod.
Ne-am gândit: „Oare a căzut în apă?
A ajuns în apă?
Era beat și s-a împiedicat?” Poate e în apă.
Căutările au inclus cercetarea apei, prezența scafandrilor în apă,
bărci cu tehnologie sonar...
Să văd fundul apei răscolit
a fost cea mai suprarealistă și, probabil, oribilă amintire a mea.
LACUL STUMP
Îmi căutam cel mai bun prieten,
pe care poliția îl credea pe fundul lacului.
Nebunia și gravitatea situației mi se păreau ireale.
Toate astea lasă urme.
Dar, când s-a instalat iarna,
unii spuneau că, apa fiind rece,
în unele cazuri înghețând mai devreme,
dacă Josh era în apă,
corpul lui nu va ieși la suprafață până nu va crește temperatura apei.
NU S-A GĂSIT NIMIC ÎN LACUL STUMPF
Așa că am suspendat căutările în apă...
LACUL STUMPF
...și așteptam primăvara.
Când toamna s-a transformat în iarnă, a fost frustrant, căci simțeam
că nu se mai caută în campus.
Simțeam că totul s-a oprit și nu mai aveam unde să căutăm.
Ne simțeam neajutorați.
CASA SAINT MAUR
Cei de la St. John m-au întrebat
cum ar fi să se mute altcineva în camera lui Josh.
Dar am spus: „Nu.” Nu voiam să se întâmple asta.
Mi se părea o idee îngrozitoare.
Mi-era greu și să văd ușa închisă zilnic,
fiindcă oarecum era un simbol.
„E camera lui Josh, dar acum e o ușă închisă.”
Nu știu cum am terminat semestrul când a dispărut Josh.
Era de neimaginat.
Am avut un curs împreună semestrul ăla
și nu m-am mai dus.
Guimond a fost văzut ultima oară plecând de la o petrecere.
Au fost căutări după căutări. Nici urmă de el.
Familia lui a cerut poliției să facă mai mult.
Josh e undeva acolo.
Nu s-a găsit cadavrul. N-avem de ce să-l credem mort.
Nu cred că Brian era mulțumit
de direcția pe care o lua ancheta,
de viteza anchetei,
de atenția pe care i-o acordam
și voia să știe ce s-a întâmplat cu fiul său.
29 DECEMBRIE 2002 50 DE ZILE DE LA DISPARIȚIA LUI JOSHUA
Cam atunci, familia a adus un copoi să ajute la căutări.
E a doua sau a treia oară când merge acolo?
Nu e neobișnuit ca acești copoi să găsească un miros
la mult timp după dispariția cuiva.
După câteva săptămâni sau luni.
Acest câine a găsit mirosul lui Joshua între Metten Court și lacul Stumpf,
apoi la apartamentul lui Josh din casa St. Maur,
apoi la Abația St. John.
Universitatea St. John e o instituție unică.
E un colegiu religios.
E o mănăstire în campus, iar unii călugări sunt profesori.
Când a dispărut Josh, au apărut multe știri despre lucruri
care se petreceau la mănăstire sau la Abația St. John.
Mai multe acuzații de abuz sexual aduse clerului de la Abația St. John.
Azi, la Judecătoria Stearns, au fost intentate două procese
pentru abuz sexual asupra unor studenți de acum 40 de ani.
Azi, o altă victimă a apărut
și a spus că un călugăr l-a molestat în școală.
E al patrulea proces contra unui călugăr de la Abația St. John.
Înainte să dispară,
am vorbit cu Josh despre scandalul abuzurilor sexuale de la abație.
Josh era furios.
RAPOARTE DE ABUZ ȚINUTE ÎNTRE PEREȚII ABAȚIEI
Era supărat că se întâmpla și că se ascunsese.
Brian ne-a spus că el crede că Joshua făcea
cercetări despre abaterile sexuale, pentru o lucrare de cercetare.
CĂLUGĂRUL ACUZAT A RAPORTAT 200 DE RAPORTURI SEXUALE
Ne-am uitat în computerul lui.
Am văzut alte lucrări de cercetare, dar nimic referitor la asta.
Când căutările au dus la abație, cu ajutorul copoiului...
Scotocește chiar aici.
...când câinele a intrat în zone mai ferite, unde publicul nu are voie de obicei,
cei de la St. John ne-au contactat să ne ocupăm de problemă.
Vezi unde vrea să meargă?
Brian Guimond a cerut ca percheziția să continue în abație
și nu li s-a permis accesul.
Mai târziu, am fost sunați la birou
și am obținut consimțământul de a căuta în abație cu câinele.
Acum vrea să se întoarcă acolo. La abație.
Câinele a găsit mirosul lui Josh în interiorul abației,
lângă spatele clădirii, dar nu s-a găsit nicio urmă a lui Josh.
Copoii pot fi antrenați să facă multe,
să găsească urma și să urmărească mirosuri vechi,
să găsească rămășițe umane,
dar nu sunt întotdeauna exacți.
Și biroul nostru era sceptic față de acea echipă canină.
Există o duzină de preoți pedofili în campusul unei mănăstiri
nu departe de unde mă aflu.
Până acum, nimic din această anchetă nu i-a legat de dispariția lui Guimond.
Cred că, dacă cineva i-a făcut ceva lui Joshua
ce avea vreo legătură cu campusul ăla,
n-o să-l mai găsim niciodată.
Nici măcar cadavrul. Niciodată. Pentru că sunt prea secretoși.
În strălucirea luminii de seară...
...Mă întreb dacă o să-l mai văd vreodată
sau dacă o să aflu ce s-a întâmplat.
Vorbele unei familii care încă speră și se roagă pentru ceva pierdut.
Alții au fost găsiți,
cei care au dispărut în același timp.
Trupul lui Chris Jenkins, student la UM, a fost găsit în februarie 2003.
Al lui Michael Noll, student în Wisconsin, a fost găsit după o lună.
Chris Jenkins și Michael Noll au fost găsiți în ape
lângă care se aflau când au dispărut.
Decesele celorlalți doi studenți
s-a stabilit că nu erau legate de dispariția lui Josh.
Pe măsură ce acești studenți erau găsiți,
a devenit și mai sinistru că Josh încă lipsea.
UNDE E JOSH?
Cum și Chris Jenkins, și Michael Noll au fost găsiți în apă,
părea că îl vom găsi pe Josh.
Când a venit primăvara,
teoria era că, dacă Josh era într-un lac,
apa se va încălzi, gazele din corp își vor face treaba
și va pluti.
Rețin că am chestionat-o pe Katie,
care a spus că nu-i place să vadă gheața formându-se pe lacuri,
căci, dacă e acolo, va rămâne captiv.
Nu i-a plăcut să vadă gheața topindu-se, căci s-ar fi încălzit apa cât să plutească
și nu voia nici asta.
A fost o perioadă foarte stresantă și tensionată. Mă întrebam:
„Oare azi va fi ziua aceea?”
În primăvară, Biroul Șerifului a început să caute imediat în apă
și în zonele din jurul apei,
scufundându-se de mai multe ori în mai multe luciuri de apă.
Și rețin că Brian căuta în lacuri.
Și era într-un caiac.
Și nu suportam gândul
că trupul lui ar putea să plutească fix pe lângă acel caiac.
Ce ai face ca tată?
Dacă teoria lor era corectă, ar fi trebuit să fie acolo în apă.
Ar fi trebuit să mergem și să-l găsim. „Gata, povestea s-a terminat.”
Dar n-a fost așa.
Când Biroul Șerifului a pus capăt căutărilor,
s-a ajuns la concluzia că Joshua nu era în apă.
Când trupul lui Joshua n-a ieșit la suprafață...
au fost multe teorii despre ce i s-ar fi putut întâmpla.
Cea mai răspândită era
că un cunoscut sau un apropiat al lui Josh
i-a făcut ceva.
Putea fi un amic sau un coleg de cameră.
În cursul anchetei, unul din colegii lui Josh ne-a spus
că a auzit o ceartă între Nick și Josh mai devreme în seara
dinaintea dispariției lui Josh.
Cearta era legată de Katie.
Am fost cu Josh vreo patru ani și jumătate,
dar în anul trei
am decis să încheiem relația și ne-am despărțit.
Când Josh a dispărut, eram despărțiți de câteva luni.
Imediat după dispariția lui Josh, s-a speculat mult
cum că Nick și Katie ar fi fost împreună,
că ar fi avut o relație,
că ăsta ar fi fost motivul pentru care i-ar fi făcut rău lui Josh
sau că Josh era supărat că s-au cuplat după ce Josh și Katie s-au despărțit.
Cred că eu și Nick eram oarecum atrași unul de celălalt.
Ne-am gândit să avem o relație.
Eram apropiați.
Am discutat dacă vrem să avem o altă relație pe lângă cea de prietenie,
dar n-aș numi relația cu Katie romantică.
Cred că ne-am sărutat o dată sau de două ori și am decis
că nu vrem să facem asta atunci.
Katie și Nick au menționat în declarațiile lor
că au vorbit despre dorința lui Nick de a avea o relație cu Katie.
Și Nick ne-a atras atenția în anchetă,
căci linia sa temporală despre unde se afla în acea seară
era diferită de declarația inițială a lui Katie.
Nick ne-a spus că a plecat de la Katie în jur de 2:30.
Potrivit datelor de pe cartela de acces din campus, a intrat în cameră la 2:42
în dimineața zilei de 10 noiembrie.
Într-o declarație, Katie ne-a zis că el a plecat la 1:00 sau 1:30.
Există mai bine de o oră neexplicată,
când drumul dintre campusuri dura șapte, zece minute,
mai ales la ora aceea.
Ceea ce ne-a spus el atunci nu se potrivea cu ce a spus Katie.
Lui Nick i s-a cerut să facă un test poligraf.
Inițial, ne-a spus că se va gândi
și, când a fost programat testul, a ales să nu-l facă.
Le-am spus: „Nu, fiindcă asta nu va ajuta nimănui.
Nu vreau să existe un fals pozitiv, căci nu sunt de încredere.”
Nu degeaba nu sunt admise în instanță.
Nu cred că e neapărat anormal sau foarte ciudat
ca un om în postura lui să nu-l facă.
Faptul că a refuzat și l-a anulat ulterior
e un detaliu pe care trebuie să-l luăm în considerare.
Nu mi s-a spus direct că sunt suspect sau persoană anchetată.
N-am avut legătură cu dispariția lui Josh și mi-am zis: „Nu se duc în direcția bună,
fiindcă direcția asta pot spune sigur că e greșită.”
N-am dat prea multă crezare acelei teorii.
Mă gândeam că, dacă-l vor mai cerceta pe Nick,
dacă-l vor mai considera suspect principal
și nu vor căuta altundeva, nu-l vom găsi niciodată pe Josh.
M-am gândit inițial că a fost un fel de accident.
Și cineva implicat poate a încercat să mușamalizeze totul
pentru a evita eventualele consecințe.
La început, am crezut că unii de la petrecere
îl văzuseră înainte să dispară
și mă gândeam:
„Oare îmi spun tot adevărul?” Știți?
Sau e ceva ce nu îi avantajează,
ce poate e jenant și nu vor să afle nimeni,
așa că nu vor spune nimănui niciodată?
Asta mi-a rămas mereu în minte.
Sunt puști cu țeluri și aspirații. Au toată viața înainte.
Dacă știu ceva sau s-a întâmplat ceva,
au un viitor de protejat.
Deci ar putea fi o motivație să ascundă ceva.
Dacă s-a întâmplat ceva la petrecere,
nu cred că e posibil ca zece sau 12 puști să păstreze tăcerea.
Cred că puștii de la petrecere știu mai multe decât spun.
Să spună: „Josh s-a ridicat,
a zis că merge la baie și nu s-a mai întors...”
Și nimeni să nu se fi întrebat unde e.
N-are sens pentru mine.
E mai mult decât spun ei.
În zilele de după ancheta prin care se încerca găsirea lui Josh,
anchetatorii căutau probe fizice suplimentare.
După acea căutare inițială,
biroul nostru nu a scos computerul sau hard-diskul
din camera lui Joshua.
Atunci n-aveau motive să creadă că ar găsi vreo informație în computer,
având în vedere direcția în care mergea ancheta.
Așa că Brian ne-a dat acces la computer și am văzut
că datele de navigare din computerul lui Joshua fuseseră șterse
la câteva zile după dispariție.
Programul de curățare a datelor din 2002
era un program care putea fi instalat de pe internet
în dispozitiv și permitea ca anumite fișiere să fie șterse temporar
sau definitiv de pe hard-diskul unui computer.
Programul de curățare nu fusese folosit anterior pe computer.
Evident, ni s-a părut suspect
și voiam să ne asigurăm că vom face mai multă lumină.
Josh nu-l folosise în mod normal pe computer.
După ce Josh a dispărut,
nu i-au sigilat camera.
Oricine putea să intre și să iasă.
Și Brian a decis să-i scoată toate lucrurile de acolo
la vreo două săptămâni de la dispariție.
Toți puștii din apartament aveau acces la computerul lui
și la orice altceva.
Am avut grijă să nu fac nimic pe computerul lui,
nu voiam să modific nimic,
fiindcă mi se părea important
și nu voiam să mă ating de el.
Pare ciudat că, la câteva zile după dispariția cuiva,
altcineva decât persoana dispărută
intră pe computer și șterge fișiere.
Dar nu știm cine și nu știm ce fișiere.
Deci simțeam că e ceva mai mult pe acel computer.
Făceam totul împreună. Am mers la facultate împreună.
Am început împreună următorul capitol din viață
și am presupus că va fi la fel când vom absolvi.
Mi-a luat mult să înțeleg și să accept că Josh era de fapt o persoană dispărută.
Îl tot așteptam să vină la cursuri,
să apară la procesele simulate sau să se întoarcă în campus.
Mi-a luat mult să accept că poate nu se mai întoarce.
Era cel mai bun prieten al meu, iar aici, în campus, era familia mea.
Încă îmi amintesc absolvirea din 2003.
Majoritatea celor prezenți erau foarte fericiți, evident.
E o zi fericită. N-am simțit nimic din toate astea.
Voiam doar să se termine.
ABSOLVENȚII DE LA ST. JOHN ÎȘI AMINTESC DE GUIMOND
Mi-e tare dor de el. Parcă am pierdut o parte din mine.
Eram foarte apropiați și...
M-am simțit puțin pierdută fără el.
ȘTIRILE FOX 9
Un student de la St. John a fost văzut ultima oară acum cinci ani.
Nu se știe ce s-a întâmplat cu Josh Guimond.
Familia și prietenii speră să se întoarcă.
E mai rău acum.
E mai rău, fiindcă e ziua
care marchează al cincilea an de când a dispărut
și nu știm ce s-a întâmplat, unde e.
CENTRUL DE APLICARE A LEGII
Când am analizat acest caz și nu aveam nimic concret
care să ne arate ce s-a întâmplat,
am luat în calcul aproape orice.
PERSOANĂ DISPĂRUTĂ
Mai exact, în 2008,
am început să analizez computerul lui Josh.
Diferite persoane au analizat hard-diskul original.
Dar, în 2008...
PROBĂ - ȘERIF
...tehnologia suplimentară mi-a dat noi lucruri de investigat,
alte posibilități.
BIROUL DE REȚINERE PENALĂ
Am dus hardul la Biroul de Reținere Penală și l-am instalat în laboratorul lor.
Și, de atunci,
acel computer a fost partea centrală a anchetei.
Am aflat că programul de curățare găsit în computerul lui Joshua în 2002
ștergea doar istoricul navigării, cookie-uri și chestii de genul ăsta.
Nu ștergea multe date.
Deci încă aveam marea majoritate a conținutului computerului.
Ne-am uitat la e-mailuri, erau lucruri normale și banale
pe care te aștepți să le vezi în computerul unui student.
Ce mi-a stârnit interesul
și ce putea fi soluția în acest caz
era faptul că petrecea timp pe Yahoo! Personals.
Am identificat trei profiluri diferite pe care credem că le folosea Josh.
Unul are o parte din nume și un cod poștal din zona în care locuia.
Apoi, altele două îl înfățișează ca femeie.
Unul e CoochieCoo2002, iar celălalt e GwenGirlBigJugs.
Discutând ulterior cu diverse persoane, știm
că vorbea online cu bărbați și se dădea drept femeie.
Examinarea computerului lui Joshua
mă face să cred că poate avea secrete pe care nu voia să le spună.
Unele lucruri din computer te puteau face să crezi că poate
căuta întâlniri ocazionale de un anumit gen,
vrând să cunoască oameni online. Și nu neapărat a spus cuiva.
S-ar putea să-și fi explorat sexualitatea,
dar, totodată, pornografia la care se uita
și pe care o avea în computer era și heterosexuală, și homosexuală.
Și nimeni cu care am discutat nu credea și nu avea informații
sau indicii că era homosexual sau transsexual.
Nu cred că Josh era gay. Nu mi-a lăsat niciodată impresia asta.
Nu știu să fi explorat așa ceva
cât am fost împreună și l-am cunoscut.
N-am văzut niciun semn că ar fi fost gay.
Aș fi extrem de surprins.
Dacă te uiți la contul ăsta, mintea îți rătăcește.
Ce ai face dacă ai fi cel care interacționa
cu profilul creat de el și ai afla că stai de vorbă
cu un student de 20 de ani de la St. John?
Ce te-ar împinge să faci dacă ai afla?
Cu siguranță, ar fi jenant.
Te-ar împinge să spui: „Vreau să aflu cine a făcut asta?
Vreau să mă întâlnesc cu acea persoană. Vreau să-i fac rău?”
Nu știu ce ar gândi oamenii. Mi-a trecut prin cap.
Una dintre teorii e că Josh ar fi cunoscut pe cineva
pe un site de mesagerie instantanee și au stabilit un fel de întâlnire.
Asta ar putea explica de ce a plecat în toiul nopții.
Poate că s-a întâlnit cu cineva pe care nu-l știa bine
și i s-a întâmplat ceva.
Așa că ne-am uitat la rapoartele de incidente de la Life Safety.
Life Safety Services e numele serviciului de pază din campus.
Căutăm orice plângere cu privire la activități suspecte,
căutăm vehicule suspecte, oameni suspecți
și oameni din campus care nu erau afiliați în niciun fel campusului.
Au fost două rapoarte care mi-au stârnit interesul.
În ambele cazuri,
agenții de pază văzuseră o mașină
în diferite locuri din campus în două nopți diferite din 2002,
înainte de dispariția lui Joshua.
Sunt câteva zone întunecate, neiluminate, în campus.
Mai izolate, la periferia campusului, nefolosite de obicei noaptea
și care erau frecventate pentru întâlniri sau șuste.
Locurile în care a fost văzută mașina erau
în acea zonă pentru întâlniri.
Paznici campusului au declarat în raportul de incident
că, atunci când au ajuns la vehicul,
au observat un bărbat de vârsta unui student
coborând de pe scaunul din față și fugind în întuneric.
În primul raport, paznicii au explicat că bărbatul care a fugit
era de vârsta unui student.
N-au putut spune mai mult de atât.
Dar, în al doilea raport,
paznicii au vorbit cu un alt bărbat de vârsta unui student,
aflat pe scaunul pasagerului, în față.
Paznicii au arătat în ambele rapoarte
că pasagerul din față n-a fost identificat în niciunul dintre cazuri.
În rapoartele de incident se specifică vehiculul,
descris ca fiind un Pontiac Sunfire portocaliu.
Obținuseră un număr de înmatriculare, descrierea vehiculului
și, într-unul din cazuri, au și vorbit cu acest ins.
Le-a spus că a lăsat un student în campus.
Am luat legătura cu persoana din rapoartele de incident
și ne-a oferit aceeași explicație,
cum că lăsase un student dintr-un alt campus.
Și am fost interesați să găsim vehiculul și să vedem dacă există probe judiciare
care să indice dacă acest ins a avut vreun contact cu Joshua.
Din păcate, nu e disponibil, fiindcă vehiculul a fost distrus.
Am vrea să identificăm studentul cu care era,
să-l întrebăm cum l-a cunoscut și care era scopul întâlnirii,
ca să vedem dacă are legătură cu dispariția lui Joshua.
Dacă omul ăsta frecventează campusul,
vrem să știm dacă a avut întâlniri sau interacțiuni cu Joshua.
Biroul Șerifului vrea să vorbească cu oricine
a avut contact cu acest bărbat cu un Pontiac Sunfire portocaliu
sau cu orice altă persoană care ar fi venit în campus
din orice motiv la acea vreme.
Anchetatorii au analizat câteva poze de bărbați
identificate în contul Yahoo! al lui Josh,
iar acel ins cu un Pontiac Sunfire nu s-a potrivit cu niciunul.
Cred că activitatea lui Joshua pe computer, mai ales pe Yahoo! Personals,
ar fi putut contribui la dispariția lui.
Probabil, era pe un site de întâlniri, voia să cunoască oameni
și cred că asta e direcția sau teoria noastră cea mai probabilă.
Când am tipărit imaginile de pe hard-disk, am văzut multe poze diferite,
unele asociate site-ului Yahoo! Personals.
Avem destule fotografii pe care am dori să le identifice publicul,
ca să vorbim cu acești oameni și să vedem dacă au legătură cu Joshua,
dacă l-au cunoscut
și de ce ar putea apărea pe hard-diskul computerului său.
Am pus fotografia lui Joshua pe perete pentru toți cei ce trec prin birou,
căci cazul este încă nerezolvat.
Și trebuie să ne amintim zilnic că e acolo,
ca să nu uităm.
E important pentru mine personal.
Dezamăgirea în acest caz e...
Drumul e lung și dificil.
Din fericire, am fost foarte bine dotați
să sărbătorim încheierea
ultimului capitol din primul volum al vieții noastre.
Nici în cele mai urâte vise nu mi-am imaginat că, după 20 de ani,
tot nu vom ști ce s-a întâmplat cu el.
Josh ar trebui să aibă 39 de ani acum
și aș presupune că ar fi avocat, dacă nu deja senator.
Voia să meargă la o facultate de drept de elită, poate la Yale,
să revină în orașul natal și să-și deschidă un birou de avocatură.
Josh ar fi fost președintele SUA acum
dacă n-ar fi dispărut.
Dacă nu președinte, în drum spre președinție.
Mereu i-am spus lui Josh:
„Când o să crești, în marea ta carieră politică,
nu uita
că eu o să stau în aripa de vest a vilei
și tatălui tău o să-i faci o cabană în nord, în pădure.”
Și el zicea: „O să fac asta pentru voi, mamă.”
Cred că probabil Josh avea secrete.
Poate că l-au ucis. Nu știu.
Aș vrea ca persoana care știa acele secrete să apară.
Să le scoată la lumină.
E fiul nostru.
Vrem să știm ce s-a întâmplat cu el. Îl iubim.
Nu contează. E fiul meu.
DACĂ AVEȚI INFORMAȚII DESPRE DISPARIȚIA LUI JOSHUA GUIMOND,
SUNAȚI LA BIROUL ȘERIFULUI STEARNS, LA 320259-3700, SAU ACCESAȚI
UNSOLVED.COM.
ÎN EPISOADELE URMĂTOARE...
Rețin că mama avea vise despre un tip ciudat și o femeie.
Am văzut o temniță
și îi făceau niște chestii sadice și ciudate unei fete.
Simt că spiritul ei încerca să ia legătura cu cineva.
Cred că vrea să fie găsită.
Cum a ajuns barca acolo? Ce s-a întâmplat în ziua aia?
E clar că n-a fost ucis în barca aia. Nu există dovezi biologice acolo.
N-a fost sinucidere. E crimă.
Nu mai era nimic acolo. Au dispărut fără urmă.
N-a mai rămas nimic. Nu există o tactică pentru răpire.
Subtitrarea: Daniela Vereș